Nog duisende weermaglede tot Junie ontplooi | Maroela Media
Nog duisende weermaglede tot Junie ontplooi
Pres. Cyril Ramaphosa het die parlement ingelig dat hy nog 73 180 lede van die Suid-Afrikaanse Nasionale Weermag (SANW) oproep in reaksie op die Covid-19-pandemie. Die lede word glo tot die einde van Junie ontplooi.
'n Dokument word sedert Dinsdag gesirkuleer waarin onthul word dat die lede tot 26 Junie ontplooi word; 'n besluit wat luidens die dokument die land sowat R4,5 miljard uit die sak sal jaag.
Dit blyk of die dokument aan die voorsitter van die parlement se staande komitee oor verdediging gerig en deur die president onderteken is. Luidens die dokument is die besluit geneem weens die styging in die aantal Covid-19-gevalle wat sedert die algehele afsondering in Suid-Afrika aangemeld is.
Weermaglede word ontplooi om die verspreiding van Covid-19 te help verminder. (Foto: Kopano Tlape/GCIS)
John Steenhuisen, waarnemende leier van die DA, het nou 'n beroep op Ramaphosa gedoen om die egtheid van dié dokument te bevestig. Die SANW het ondertussen die besluit aan Jacaranda FM bevestig.
Ramaphosa het in Maart 2 820 lede van die SANW tot die einde van Junie ontplooi om die polisie en ander staatsdepartemente gedurende die algehele landwye afsondering by te staan.
Die afsondering sal na verwagting aan die einde van April opgehef word, hoewel die regering reeds bevestig het dat afsonderingsregulasies stelselmatig verslap sal word. Ramaphosa spreek die nasie weer Donderdagaand hieroor toe.
Afsondering: Formele sektor swaar getref – StatsSA
Massey Ferguson verfris logo ná 63 jaar
Die 26ste Junie? Hier kom n groot gemors! Die mense gaan mekaar begin vermoor. Huismoles het klaar die hoogte in geskiet.
Dit is niks anders as krygswet nie . Hulle maak gereed om die revolusie wat gaan kom te onderdruk . Daar is groter mag wat agter die ding sit as wat die gewone mens dink . En nee , dit is nie 'n bang maak teorie nie .